

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/19-01/17**

**URBROJ: 2186/03-02-19-1**

**Cestica, 14.06.2019.**

**ZAPISNIK**

 sa 13. sjednice Općinskog vijeća Općine Cestica održane dana 13. lipnja 2019. godine u prostorijama Općine Cestica s početkom u 19,30 sati.

**PRISUTNI VIJEĆNICI:** Darko Majhen, Tomislav Lazar, Stjepan Bistrović, Ivan Posavec, Tanja Veršić, Ivan Hohnjec, Marjan Županić, Nives Božić, Vlado Hip, Ivan Bednjanić Bunić, Denis Kotolenko

**ODSUTNI:** Milan Borak, Darijan Vinter, Marina Košutar, Lucija Rodeš

**OSTALI PRISUTNI:** Mirko Korotaj, Žarko Rodeš, Karmen Emeršić

**ZAPISNIČAR:** Gabriela Kos

 Predsjednik Vijeća Darko Majhen otvara 13. sjednicu Općinskog vijeća Općine Cestica, pozdravlja sve vijećnike, te konstatira da je 9 vijećnika/ca prisutnih na sjednici, postoji kvorum i Odluke se mogu donositi pravovaljano.

Nadalje govori o tome kako su vijećnici u materijalima dobili i Zapisnik sa 12. sjednice i Zapisnik sa 2. izvanredne sjednice na uvid te pita prisutne da li ima kakvih primjedaba na Zapisnike? Nema primjedbi na Zapisnike te stavlja Zapisnik sa 12. i 2. izvanredne sjednice na usvajanje. Svi vijećnici glasaju za te predsjednik vijeća konstatira da su Zapisnici usvojeni jednoglasno, sa 9 glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

Nitko od prisutnih se ne javlja, pa predsjednik vijeća prelazi na utvrđivanje predloženog dnevnog reda.

Pita da li ima netko dopunu dnevnog reda? Dopune nema te daje predloženi dnevni red na usvajanje.

Konstatira da svi prisutni vijećnici glasaju za, pa je dnevni red prihvaćen jednoglasno, sa 9 glasova:

**Dnevni red:**

1. Prijedlog Odluke o donošenju Procjene rizika od velikih nesreća za Općinu Cestica
2. Prijedlog Odluke o donošenju Plana djelovanja u području prirodnih nepogoda
3. Prijedlog Odluke o imenovanju članova Općinskog povjerenstva za procjenu šteta od prirodnih nepogoda
4. Prijedlog Odluke o prestanku važenja Odluke o osnivanju Tima civilne zaštite opće namjene za područje Općine Cestica
5. Prijedlog Odluke o stipendiranju studenata s područja općine Cestica
6. Prijedlog Odluke o izmjeni i dopuni Odluke o prodaji nekretnina
7. Prijedlog Odluke o obavljanju komunalnih djelatnosti na području Općine Cestica
8. Prijedlog Odluke o ustroju Jedinstvenog upravnog odjela Općine Cestica
9. Izvješće o izrađenom Planu zatvaranja odlagališta Gornje Vratno u Općini Cestica i o donesenoj Odluci o zatvaranju odlagališta Gornje Vratno

**Točka 1.**

**PRIJEDLOG ODLUKE O DONOŠENJU PROCJENE RIZIKA OD VELIKIH NESREĆA ZA OPĆINU CESTICA**

Predsjednik vijeća otvara 1. točku, govori da su prijedlog svi primili u materijalima, te moli načelnika za obrazloženje.

Načelnik objašnjava kako se dokument Procjena rizika od velikih nesreća za Općinu Cestica počeo izrađivati u 2017. godini, od ugovaranja izrađivača do prikupljanja raznih suglasnosti te je u ožujku mjesecu završen. Procjena rizika se sastoji od osnovnih karakteristika našeg područja, identifikacije prijetnji – registra svih poznatih rizika, kriterija za procjenu utjecaja prijetnji na kategorije društvenih vrijednosti, opis rizika – poplave, potresi, epidemije pandemije, industrijske nesreće, ekstremne temperature, poplave izazvane pucanjem brana te analiza sustava civilne zaštite.

Predsjednik vijeća zahvaljuje načelniku na kratkom osvrtu na Procjenu rizika te konstatira da su se sjednici vijeća pridružili vijećnici Stjepan Bistrović i Tomislav Lazar, pa ih sada ima ukupno 11.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 1. dnevnog reda, te daje točku 1. na usvajanje. Od 11 vijećnika, svi glasaju za. Predsjednik vijeća konstatira da je Odluka o donošenju Procjene rizika od velikih nesreća za Općinu Cestica **usvojena jednoglasno**.

**Točka** **2.**

**PRIJEDLOG ODLUKE O DONOŠENJU PLANA DJELOVANJA U PODRUČJU PRIRODNIH NEPOGODA**

Predsjednik vijeća otvara točku 2. i daje riječ načelniku.

Načelnik ukratko objašnjava Plan djelovanja Općine Cestica u području prirodnih nepogoda za 2019. godinu. Govori o tome koje su to prirodne nepogode koje nas mogu zahvatiti, koje su to obaveze Općine Cestica i svih ostalih sudionika iz područja civilne zaštite, što činiti nastane li jedna od prirodnih nepogoda.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 2. dnevnog reda, i daje Odluku o donošenju Plana djelovanja u području prirodnih nepogoda na usvajanje. Od 11 vijećnika/ca, svi glasaju za. Predsjednik vijeća konstatira da je Odluka o donošenju Plana djelovanja u području prirodnih nepogoda **usvojena jednoglasno**.

**Točka 3.**

**PRIJEDLOG ODLUKE O IMENOVANJU ČLANOVA OPĆINSKOG POVJERENSTVA ZA PROCJENU ŠTETA OD PRIRODNIH NEPOGODA**

Predsjednik vijeća otvara točku 3. i daje riječ načelniku.

Načelnik govori o tome da je došlo do zamjene jednog člana povjerenstva i to iz razloga što se Stjepan Lazar nije nikada odazivao sastancima povjerenstva, pa je prijedlog da se Tomislav Lazar stavi umjesto njega.

Predsjednik vijeća otvara raspravu.

Nitko se ne javlja za raspravu te predsjednik vijeća daje Odluku o imenovanju članova Općinskog povjerenstva za procjenu šteta od prirodnih nepogoda na usvajanje. Od 11 vijećnika, svi glasaju za. Predsjednik vijeća konstatira da je Odluka o imenovanju članova Općinskog povjerenstva za procjenu šteta od prirodnih nepogoda **usvojena jednoglasno**.

**Točka 4.**

**PRIJEDLOG ODLUKE O PRESTANKU VAŽENJA ODLUKE O OSNIVANJU TIMA CIVILNE ZAŠTITE OPĆE NAMJENE ZA PODRUČJE OPĆINE CESTICA**

Predsjednik vijeća otvara točku 4. te daje riječ načelniku

Načelnik govori o tome da Zakon o sustavu civilne zaštite te Pravilnik o mobilizaciji, uvjetima i načinu rada operativnih snaga sustava civilne zaštite dozvoljava ukidanje tima, a što ovom odlukom predlažem učiniti jer ljudi koji su imenovani u tim 2011. godine nikada nisu bili dostupni prilikom nekih od nepogoda, točnije, kada je bila poplava od tima nismo mogli dobiti skoro nikoga za pomoć te iz tog razloga želim da se tim ukine, a njegovu zadaću zamjenjuju operativne snage i povjerenici civilne zaštite.

Predsjednik vijeća otvara raspravu.

Nitko se ne javlja za raspravu te daje točku 4. na usvajanje.

Od 11 vijećnika, svi glasaju za. Predsjednik vijeća konstatira da je Odluka o prestanku važenja Odluke o osnivanju Tima civilne zaštite opće namjene za područje Općine Cestica **usvojena jednoglasno**.

**Točka 5.**

**PRIJEDLOG ODLUKE O STIPENDIRANJU STUDENATA S PODRUČJA OPĆINE CESTICA**

Predsjednik vijeća otvara točku 5. te daje riječ načelniku.

Načelnik govori o tome da se ide sa novom odlukom jer su se prošle godine prilikom bodovanja i rangiranja studenata desile neke nelogičnosti, npr. studenti prve godine, točnije njih 5 ima pravo na stipendiju po socijalnom kriteriju i moguće je bilo dobiti maksimalno 6 bodova, no prošle godine su studenti dobili o bodova i prošli jer ih se nije mnogo javilo, a isto tako je bio primjer da se javio student koji ujedno redovno radi i prima plaću i studira. Upravo smo ovom odlukom izmijenili te nedoumice, tako da student koji radi ne može dobiti stipendiju i student sa 0 bodova također ne može dobiti stipendiju.

Predsjednik vijeća otvara raspravu.

Nitko se ne javlja za raspravu, te daje točku 5. na usvajanje.

Od 11 vijećnika, svi glasaju za. Predsjednik vijeća konstatira da je Odluka o stipendiranju studenata s područja općine Cestica **usvojena jednoglasno**.

**Točka 6.**

**PRIJEDLOG ODLUKE O IZMJENI I DOPUNI ODLUKE O PRODAJI NEKRETNINA**

Predsjednik vijeća otvara točku 6. te daje riječ načelniku.

Načelnik govori o tome kako je Općinsko vijeće prije nekoliko mjeseci donijelo Odluku o prodaji nekretnina u vlasništvu Općine Cestica, no nakon provedenog natječaja nije se nitko javio, pa upravo ovom odlukom dajemo mogućnost, a nakon razgovora sa državnom revizijom, da se početna cijena može smanjiti za 25%, odnosno ako se ni tada ne proda može se još jednom smanjiti za 25% i to je onda kraj. Znate i sami da ima starih kuća kojima smo vlasnici, a iz razloga što su se zakonski nasljednici odrekli istih. To je za Općinu veliki problem, mi dalje moramo održavati te kuće, moramo raditi procjene, za Općinu je to samo trošak jer su sve te nekretnine u lošem stanju. Zato i želimo da se prodaju kako bi se rasteretili obaveza.

Predsjednik vijeća otvara raspravu.

Vijećnik Stjepan Bistrović postavlja pitanje na temelju čega se uopće donose te procjene? Jer mu se čini da u mnogim slučajevima te procjene nisu realne, precijenjene su. Prodaja takvih kuća ne funkcionira, ni na našem području, a koliko je upoznat ni na području općine Vinica, oko toga su samo problemi. Procjene su skupe, to je po njemu bacanje novaca, a zna se da ako je kuća zapuštena godinama da i vrijedi manje. I dalje ostaje kod ideje da se mladi ljudi stimuliraju da kupe zapuštene kuće, a da im se onda pomogne na neki način, da se oslobode komunalne naknade i slično. Postoji još jedan problem, a to je da su za takve kuće zainteresirani Romi, te dolaze da pogledaju takve kuće, a naši ljudi se boje da se stvarno ne dosele i kupuju te kuće po visokim cijenama, čak zna i neke koji si posuđuju novce. On podržava takav prijedlog odluke no i dalje želi da se na jednom o slijedeći vijeća donese i nekakva odluku o stimulaciji mladih obitelji za kupnju napuštenih kuća.

Nitko se više ne javlja za raspravu, te daje točku 6. na usvajanje.

Od 11 vijećnika, svi glasaju za. Predsjednik vijeća konstatira da je Odluka o izmjeni i dopuni Odluke o prodaji nekretnina **usvojena jednoglasno**.

**Točka 7.**

**PRIJEDLOG ODLUKE O OBAVLJANJU KOMUNALNIH DJELATNOSTI NA PODRUČJU OPĆINE CESTICA**

Predsjednik vijeća otvara točku 7. te daje riječ pročelnici.

Pročelnica govori o tome kako je prošle godine stupio na snagu novi Zakon o komunalnom gospodarstvu te smo dužni prilagoditi naše odluke sa zakonom, a što smo upravo učinili sa ovom odlukom.

 Predsjednik vijeća otvara raspravu.

Vijećnik Stjepan Bistrović napominje kako još uvijek nije riješen problem sa odlaganjem otpada na privatne parcele, odnosno takozvana divlja odlagališta. Jer nije fer da recimo na njegovu parcelu netko izbaci hrpu smeća, a on mora o vlastitom trošku sanirati to smeće. Mora postojati neka druga tehnika. Načelnik se nadovezuje te govori o tome kako će se na jednom od idućih vijeća donijeti izmijenjena odluka o komunalnom redu, pa će se i kazne povećati, no i to nije rješenje. Prikupljeno je nekoliko ponuda za nadzor nekoliko parcela gdje se odbacuje otpad, no to su takve cijene da ne zna da li će moći to prihvatiti. Sa veterinarskom stanicom je riješeno što se lešina tiče, reciklažno dvorište postoji, redovni odvoz plastike, papira i komunalnog otpada postoji, tako da ne vidi potrebe za bacanjem otpada po divljim odlagalištima, ali očito ljudi nemaju još razvijenu svijest o tome.

Nitko se više ne javlja za raspravu, te daje točku 7. na usvajanje.

Od 11 vijećnika, svi glasaju za. Predsjednik vijeća konstatira da je Odluka o obavljanju komunalnih djelatnosti na području Općine Cestica **usvojena jednoglasno**.

**Točka 8.**

**PRIJEDLOG ODLUKE O USTROJSTVU JEDINSTVENOG UPRAVNOG ODJELA OPĆINE CESTICA**

Predsjednik vijeća otvara točku 8. te daje riječ pročelnici.

Pročelnica govori o tome kako se odluka pripremila radi usklađivanja sa važećim zakonom te da se u izmijenila preambula odluke, članak 11. i 15. dok su ostali članci ostali nepromijenjeni.

Predsjednik vijeća otvara raspravu.

Nitko se ne javlja za raspravu, te daje točku 8. na usvajanje.

Od 11 vijećnika, svi glasaju za. Predsjednik vijeća konstatira da je Odluka o ustroju Jedinstvenog upravnog odjela Općine Cestica **usvojena jednoglasno**.

**Točka 9.**

**IZVJEŠĆE O IZRAĐENOM PLANU ZATVARANJA ODLAGALIŠTA GORNJE VRATNO U OPĆINI CESTICA I O DONESENOJ ODLUCI O ZATVARANJU ODLAGALIŠTA GORNJE VRATNO**

Predsjednik vijeća otvara točku 9. te daje riječ načelniku.

Načelnik objašnjava kako je na temelju Plana zatvaranja odlagališta Gornje Vratno, Varaždinska županija - Upravni odjel za prostorno uređenje, graditeljstvo i zaštitu okoliša donio Odluku o zatvaranju odlagališta otpada Gornje Vratno. Time nije završena naša briga o odlagalištu, već smo se dužni brinuti o raznim mjerenjima i ispitivanjima slijedećih 20 godina, a radi se o mjerenju kvalitete zraka, provjera hidrantske mreže, provjera obodnog kanala, s time da svake godine imamo inspekciju vezanu uz ta ispitivanja.

Predsjednik vijeća otvara raspravu.

Vijećnik Stjepan Bistrović govori o tome kako u njegovim materijalima nema Plana zatvaranja, dok ga vijećnik Posavec ima. Pročelnica se nadovezuje i govori kako je Plan zatvaranja poslan elektroničkom poštom, ali pošto gosp. Posavec nema e-mail njemu se dostavlja u pismenom obliku. Gosp. Bistrović bi ubuduće volio dobiti također takve dokumente u pismenom obliku. Nadalje govori da prilikom izgradnje njegove nove farme ispitivanja vode nisu bila dobra, no da li je to zbog blizine deponije ili je nešto drugo, ne zna. Ubuduće bi također želio vidjeti nalaze ispitivanja sa deponije. Načelnik odgovara da će vijećnici biti ubuduće upoznati sa time.

Nitko se ne javlja za raspravu, te daje točku 9. na usvajanje.

Od 11 vijećnika, svi glasaju za. Predsjednik vijeća konstatira da je Izvješće o izrađenom Planu zatvaranja odlagališta Gornje Vratno u Općini Cestica i o donesenoj Odluci o zatvaranju odlagališta Gornje Vratno **prihvaćeno jednoglasno**.

Predsjednik vijeća konstatira da je dnevni red iscrpljen te se zahvaljuje vijećnicima/cama na dolasku. Predsjednik vijeća zaključuje 13. sjednicu Općinskog vijeća Općine Cestica.

Sjednica završila u 20,45sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

 Darko Majhen, mag.pol.